stanford-oval/wikipedia huggingface dataset:
Kustaa Penttilä
Kirjallisuutta

Kustaa Penttilä - virsien mies: elämäkerta ja valikoima sävellyksiä ja sovituksia; toim. Harri Turunen. Oulaisten Kotiseutuyhdistyksen julkaisuja 17. Oulaisten Kotiseutuyhdistys, Oulainen 2013  ISMN 979-0-55001-310-0
Winternight Tragedies

| Winternight Tragedies Catamenia |
| --- | --- | --- |

Studioalbumin tiedot
 Äänitetty : marras–joulukuu 2004
 Studio : Mastervox Studios, Oulu
 Julkaistu: 25. huhtikuuta 2005
 Tuottaja(t): Immu Ilmarinen, Kari Vähäkuopus, Catamenia
 Tyylilaji: melodinen black metal
 Kesto: 47.26
 Levy-yhtiö: Massacre Records
Catamenian muut julkaisut
| Chaos Born 2003 | Winternight Tragedies 2005 | Location: COLD 2006 |
Winternight Tragedies on Catamenian kuudes studioalbumi, joka julkaistiin 25. huhtikuuta 2005.
Kappaleet

The Heart of Darkness – 5.03
Verikansa – 4.53
Strength and Honor – 5.07
The Crystal Stream – 3.54
Kaamos Warrior – 3.53
My Blood Stained Path – 4.54
Perintö Pohjolan – 5.00
Iced Over – 5.24
The Ancient – 5.46
Fuel for Hatred – 3.32 (Satyricon-cover)
Kokoonpano > Yhtye

Riku "K-oz" Hopeakoski – kitara
O.J. "Topi" Mustonen – murinalaulu
Veikko "Moottorisaha" Jumisko – rummut
Tero "Kanttori Hippi" Nevala – kosketinsoitin
Ari "WarTechs" Nissilä – kitara, taustalaulu
Mikko "D-Stroy" Hepo-Oja – bassokitara
Kokoonpano > Vierailevat muusikot

Kari Vähäkuopus – laulu
Heidi Sainio – laulu
Kokoonpano > Tuotanto

Immu Ilmarinen – tuottaja, äänittäjä, miksaaja, masteroija, valokuvat
Kari Vähäkuopus – tuottaja, äänittäjä, miksaaja, masteroija
Thomas Ewerhard – grafiikka, kansikuva
Alexander Rauser – design
Stefan "The Dark One" Daniel – sanoitukset (kappale 4)
Arvostelut

Imperiumi: 7-/10
Metal.de: 9/10
The Metal Observer: 9.5/10
Metal Storm: 8/10
Aiheesta muualla

Albumi Winternight Tragedies Encyclopaedia Metallum -sivustolla (englanniksi)
Winternight Tragedies discogs.com -sivustolla (englanniksi)
Kuopion Luonnon Ystäväin Yhdistys

Kuopion Luonnon Ystäväin Yhdistys r.y. (KLYY) (The Kuopio Naturalists' Society) on suomalainen luonnonsuojeluyhdistys. Yhdistys perustettiin 1896 ja se on Suomen vanhin luonnonsuojeluyhdistys, sekä toiseksi vanhin suomenkielinen luonnontieteellinen seura. Se kuuluu Suomen luonnonsuojeluliittoon Pohjois-Savon luonnonsuojelupiirin kautta.
Yhdistyksen toimenkuvaan kuuluu muun muassa luonnontutkimusten rahoittaminen ja retkien järjestäminen. KLYY on perustanut Kuopion luonnontieteellisen museon kokoelmat vuonna 1897. Kokoelmat siirtyivät Kuopion kaupungille vähitellen 1970–1980-lukujen aikana. KLYY omistaa luonnonsuojelualueita Maaningan Korkeakoskella, Nilsiän Pisalla ja Rautalammin Kokkokalliolla. Yhdistys jakoi rahastostaan apurahoja vuonna 2019 lähes 50 000  euroa. Suurimpia ovat Lehtori Betty Väänäsen apurahat, joita jaetaan genetiikan tutkijoille ja opiskelijoille.
KLYY:n taidekokoelmien ensimmäinen teos oli kunniajäseneksi kutsutun taiteilija Ferdinand von Wrightin vuonna 1898 yhdistykselle lahjoittama taulu Teeriä huurteisella rannalla. Taidekokoelma on suurelta osin lahjoitettu Kuopion taidemuseolle 1990-luvulla. Valokuvaaja Viktor Barsokevitšin negatiivikokoelma lahjoitettiin kaupungille vuonna 1985 ja sen innoittamana Kuopioon perustettiin VB-valokuvakeskus.
Kunniajäseniin kuuluu mm. presidenttipari Martti ja Eeva Ahtisaari, jotka 1950-luvulla toimivat yhdistyksen nuorten jaostossa.
Vuonna 2019 KLYY:ssä yli 1 400 jäsentä, joista monet kuuluivat myös yhdistyksen eri harrastusaloja edustaviin jaostoihin ja toimintaryhmiin. Niistä suurimpia ovat Lintuyhdistys Kuikka, joka itsenäistyi rekisteröidyksi yhdistykseksi vuonna 2021, Savon Sieniseura sekä Kuopion tähtitieteellinen seura Saturnus. Lintuharrastustoimintaa KLYY:ssä jatkaa Kuopion Luonnonystävien Lintukerho.
KLYY:n puheenjohtajana vuonna 2020 toimi biologi Petri Nieminen. Vuodesta 2021 alkaen puheenjohtajana on ollut DI Ari Kekäläinen.
Kristinusko Chilessä

Tämä artikkeli kertoo kristinuskosta Chilessä. Chilen suurin kirkkokunta on roomalaiskatolinen kirkko, johon kuuluu 60 prosenttia väestöstä. Toinen merkittävä kirkkokunta on evankeliset kirkot joihin kuuluu 18 prosenttia väestöstä.
Historia

Espanja valloitti Chilen alueen 1500-luvulla ja maa itsenäistyi vuonna 1810. Helluntailaista liikehdintää syntyi Chilessä 1900-luvun alussa. Myöhemmin maahan saapui myös helluntailaista lähetystyötä ulkomailta käsin. Valtaosa ei-katolisista kristityistä on Chilessä helluntailaisia. Arvioiden mukaan helluntailaiset muodostavat noin 15–17 prosenttia kaikista kristityistä Chilessä. Vuonna 1999 Chilessä otettiin käyttöön laki, joka takaa kaikille kirkoille ja uskonnollisille ryhmille tasavertaisen aseman.
Kuopion Nuorisokuoro

Kuopion Nuorisokuoro on kuopiolainen sekakuoro, joka on suunnattu 14–24-vuotiaille nuorille. Toimintansa syksyllä 2005 aloittaneen kuoron taiteellisena johtajana on toiminut alusta asti Jussi Mattila.
Kuopion Nuorisokuoro pääsi 24.10.2009 yleisön äänillä Suomen paras kuoro -TV-ohjelman finaaliin.  Yleisö äänesti kuoron myös kilpailun voittajaksi.
Vuonna 2010 Kuopion Nuorisokuoro osallistui Suomen lääkäriliiton Hei Kuule Suomi-kiertueelle, jossa Ultra Bra-yhtyeen musiikkia esittivät Sinfoniaorkesteri Tahdistin, kapellimestarinaan Harri Hyppölä, solisteina PMMP-yhtyeen Mira Luoti ja Paula Vesala. Pianoa kiertueella soitti Ultra Bra -säveltäjä Kerkko Koskinen.
Vuonna 2011 Kuopion Nuorisokuoro aloitti yhteistyön oopperalaulaja Jorma Hynnisen kanssa Spirituals-konserttien merkeissä. Konserteissa toisena solistina kuultiin Jorma Hynnisen tytärtä Ursulaa, pianossa Ilmari Räikköstä. Yhteistyö eteni äänilevylle saakka - keväällä 2012 julkaistiin Deep River-niminen äänite kuoron omakustanteena.
Vuoden 2012 keväällä Kuopion Nuorisokuoro liittyi mukaan Kerkko Koskisen suurkokoonpanoon, joka kantoi nimeä Kerkko Koskinen Kollektiivi. Äänite valmistui kesällä 2012 ja levynjulkaisukonsertti pidettiin Helsingin Juhlaviikkojen yhteydessä Huvilateltassa. Yhtye konsertoi harvakseltaan, merkittävimmät muut esiintymiset olivat 2013 Tavastian konsertti, jolla juhlistettiin kultalevymyyntiä, sekä esiintyminen Ruisrockin rantalavalla.
Joulukuussa 2012 Kuopion Nuorisokuoro piti yhteiskonsertin lauluyhtye The Kings Singersin kanssa Kuopion Tuomiokirkossa.
Syksyllä 2013 Yle Klassinen valitsi Kuopion Nuorisokuoron Yleisradion vuoden nuorisokuoroksi. Kuoron joulukonsertti radioitiin suorana Kuopion Pyhän Johanneksen kirkosta 1. adventtina 2013
Kroatian sosiaaliliberaalinen puolue

| Kroatian sosiaaliliberaalinen puolue> Hrvatska socijalno-liberalna stranka |
| --- | --- |
  
  
  
Perustettu:  1989
Johto:   Dario Hrebak (pj.) 
Ideologia:   konservatiiviliberalismi 
Poliittinen kirjo:  keskusta, keskusta-oikeisto
Toimisto:  Zagreb, Kroatia
Värit:  keltainen
Sobor:  2 / 151
Europarlamentti:  0 / 12
Kansainväliset jäsenyydet:  – ALDE – Liberal International
Kotisivu:  www.hsls.hr
Infobox OKNimi-testi OK: 
Kroatian sosiaaliliberaalinen puolue (kro. Hrvatska socijalno-liberalna stranka, lyh. HSLS) on kroatialainen liberaali puolue, joka on perustettu vuonna 1989. Se on ALDE-puolueen liitännäisjäsen.
Viimeisimmissä vaaleissa puolue sai kaksi edustajaa parlamenttiin: Dario Hrebak ja Darko Klasić.
Vuonna 2013 järjestetyssä kansanäänestyksessä, jossa äänestettiin avioliiton määrittelemisestä miehen ja naisen väliseksi liitoksi, puolue kampanjoi ehdotusta vastaan.
Kun Liu

| Kun Liu> Henkilötiedot |
| --- | --- |
Kansalaisuus:   Kiina
Kyokushin-ottelija
Pituus:  178 cm
Paino:  88 kg
Painoluokka:  raskassarja
Kätisyys:  oikea
Vyöarvo:  2. dan
| Mitalit> Maa:   Kiina.Miesten kyokushin.MM-kilpailut  | Mitalit> Maa:   Kiina.Miesten kyokushin.MM-kilpailut  | Mitalit> Maa:   Kiina.Miesten kyokushin.MM-kilpailut  | Maa:   Kiina> Miesten kyokushin. |
| --- | --- | --- | --- |
|  Kultaa | Durban 2014 | raskassarja |  |
| EM-kilpailut  | EM-kilpailut  | EM-kilpailut  |  |
|  Kultaa | Lund 2015 | raskassarja |  |
| Aasia Tyynenmeren kilpailut  | Aasia Tyynenmeren kilpailut  | Aasia Tyynenmeren kilpailut  |  |
|  Hopeaa | Jakarta 2017 | -85 kg |  |
Kun Liu on kiinalainen karateka. Hän voitti Kyokushinissa IKO Matsushima liiton maailmanmestaruuden 2014 ja euroopanmestaruuden 2015.
Kilpaura

Liu oli mukana 2010 painoluokallisissa MM-kilpailuissa Espanjassa, mutta putosi alkukierroksella. Hän sijoittui kahdeksanneksi 2012 MM-kilpailuissa, jossa mestaruudesta oteltiin avoimessa painoluokassa. Sittemmin hän saavutti syyskuussa 2014 raskaansarjan maailmanmestaruuden voitettuaan loppuottelussa Alexei Feoktistovin.
Liu saavutti 2015 Ruotsissa Euroopan-mestaruuden voitettuaan jälleen loppuottelussa Alexei Feoktistovin.
Toukokuussa 2017 Liu saavutti hopeaa historian ensimmäisissä Aasia Tyynenmeren mestaruuskisoissa. Hän hävisi loppuottelussa Eshaq Al Fadhelille.
Kustaa Adolf Saxbäck

Gustaf (Kustaa) Adolf Saxbäck (18. syyskuuta 1805 Kuhmalahti – 12. heinäkuuta 1877 Leppävirta) oli suomalainen pappi ja runoilija.

Saxbäckin vanhemmat olivat Sahalahden pitäjänräätäli Erik Johan Saxbäck ja Maria Elisabet Pihl. Hän kävi Hämeenlinnan triviaalikoulua ja pääsi ylioppilaaksi Turussa 1825. Saxbäck vihittiin papiksi 1828. Hän oli Paimion kirkkoherran apulaisena 1828-1831, Marttilan pitäjänapulaisena 1831–1832 ja Hattulan kappalaisena 1832–1840.  Saxbäck toimi sitten kirkkoherrana Hailuodossa 1840–1857, Hyrynsalmella 1857–1868 ja viimeksi Leppävirralla 1868–1877. Saxbäck oli myös valtiopäivämiehenä valtiopäivillä 1863.
Teoksia

Suomalainen virsikirja : parannusten ja ojennusten kokeilla esitelty.  Tekijä, Kuopio 1871
Lauma Grīva

Lauma Grīva Moskovan MM-kilpailuissa 2013.
Lauma Grīva (s. 27. lokakuuta 1984) on latvialainen yleisurheilija, joka kilpailee pituushypyssä. Myös hänen sisarensa, Māra ja Gundega ovat yleisurheilijoita.
Grīva karsiutui pituusfinaalista Daegun MM-kilpailuissa 2011 hypättyään karsinnassa 6,27 metriä. Lontoon olympialaisissa 2012 hän hyppäsi karsinnassa 6,10 metriä, eikä selviytynyt finaaliin. Myöskin Moskovan MM-kilpailuissa 2013 Grīvan kisat päättyivät karsintaan hänen hypätessään 6,50 metriä. Lontoon MM-kilpailuissa 2017 hän sijoittui yhdeksänneksi tuloksella 6,54. Hän karsiutui loppukilpailusta EM-kilpailuissa 2010, 2012 ja 2014 ja 2018.
Griva sijoittui 11:nneksi Birminghamin MM-hallikilpailuissa 2018. Hän karsiutui loppukilpailusta sisäratojen MM-kilpailuissa 2012 ja 2014 ja sisäratojen EM-kilpailuissa 2011, 2013 ja 2019.
Grīvan ennätys pituushypyssä on 6,86 metriä.
Kunjan piiri

Kunjan piirin sijainti Pihkovan alueen kartalla.
Kunjan piiri (ven. Ку́ньинский райо́н, Kunjinski raion) on paikallinen itsehallintoalue Pihkovan alueella Venäjällä. Alueen kaakkoisosassa sijaitsevan piirin pinta-ala on 2 613 neliökilometriä ja vuonna 2010 asukkaita oli 10 277 henkeä.
Vuonna 1927 perustetun piirin hallinnollinen keskus on Kunjan taajama (3 127 as.).
Piirin kautta kulkee Rževin ja Velikije Lukin välinen rautatie sekä Moskovan ja Latvian rajan välinen M9-valtatie.
Pääelinkeino on maidon ja lihan tuotantoon erikoistunut maatalous. Lisäksi harjoitetaan rakennustarvikkeiden tuotantoa, metsänhankintaa ja -jalostusta.
Nähtävyyksistä huomattavin on Modest Musorgskin kartanomuseo Naumovon kylässä. Kunjassa toimii kotiseutumuseo.
Aiheesta muualla

Wikimedia Commonsissa on kuvia tai muita tiedostoja aiheesta .
Kunjan piirin sivustot (Arkistoitu – Internet Archive) (venäjäksi)
Bežanitsy • 
Dedovitši • 
Dno • 
Krasnogorodsk • 
Kunja • 
Loknja • 
Nevel • 
Novoržev • 
Novosokolnik • 
Opotška • 
Ostrov • 
Outova • 
Palkino • 
Petseri • 
Pihkova • 
Pihkova • 
Pljussa • 
Porhov • 
Puškinskije Gory • 
Pustoška • 
Pytalovo • 
Sebež • 
Strugi Krasnyje • 
Usvjaty • 
Velikije Luki • 
Velikije Luki
World Hockey Association

| World Hockey Association |
| --- | --- |

Laji:  Jääkiekko
Maa(t):   Yhdysvallat  Kanada
Perustettu:  1972
Lopetettu:  1979
Eniten mestaruuksia:  Winnipeg Jets (3)
World Hockey Association eli WHA oli yhdysvaltalais-kanadalainen jääkiekon ammattilaisliiga, joka toimi vuosina 1972–1979. Se oli modernilla aikakaudella ensimmäinen ja ainoa liiga joka pystyi tosissaan kilpailemaan NHL:n kanssa. WHA:n perustajat Dennis Murphy ja Gary Davidson olivat aiemmin perustaneet myös koripallon ABA-liigan, joka kilpaili NBA:n kanssa. ABA:n tavoin joukkueita perustettiin markkina-alueille, jota suurempi liiga ei hallinnut.
WHA pyrki erottumaan NHL:stä muun muassa brändäyksellään ja ottamalla mukaan eurooppalaisia pelaajia, mikä oli siihen aikaan Pohjois-Amerikassa harvinaista. WHA kuitenkin kärsi talousvaikeuksista ja jatkuvasta epävakaudesta. Joukkueet menivät usein konkurssiin tai vaihtoivat kaupunkia ja nimeä, joskus jopa kesken kauden.
WHA lopetti toimintansa seitsemän kauden jälkeen. Lopettamisen yhteydessä neljä WHA-joukkuetta siirtyi NHL:ään: Edmonton Oilers, Winnipeg Jets, New England Whalers (sittemmin Hartford Whalers) ja Quebec Nordiques. Viimeinen WHA-ottelu pelattiin 20. toukokuuta 1979, kun Jets voitti kolmannen Avco Cup -mestaruutensa.
Historia

Dennis Murphy ja Gary Davidson perustivat WHA:n tammikuussa 1971. Ensimmäinen peli WHA:ssa pelattiin 11. lokakuuta 1972. WHA aloitti 12 joukkueen liigana, jonka historian aikana joukkueet muuttivat useasti paikasta toiseen ja osa joukkueista joutui lopettamaan taloudellisten syiden takia. Koko historiansa ajan WHA joutui taistelemaan olemassaolostaan NHL-liigaa vastaan. Vuonna 1977 NHL ja WHA aloittivat neuvottelut liigojen yhdistämisestä. Sopimukseen asiasta päästiin 22. maaliskuuta 1979, jolloin sovittiin neljän joukkueen liittymisestä NHL-liigaan ja WHA:n laukkauttamisesta. NHL-liigaan liittyneet joukkueet olivat Edmonton Oilers, Winnipeg Jets, Québec Nordiques ja New England Whalers (NHL:ssä nimellä Hartford Whalers). Näistä neljästä ainoastaan Edmonton Oilers on välttynyt muuttamiselta toiseen kaupunkiin. Winnipeg Jets muutti Phoenixiin, Arizonaan vuonna 1996 (nimeksi tuli Phoenix Coyotes), Québec Nordiques Denveriin, Coloradoon vuonna 1995 (nimeksi tuli Colorado Avalanche) ja Hartford Whalers Raleighiin, Pohjois-Carolinaan vuonna 1997 (nimeksi tuli Carolina Hurricanes).
1970-luvulla peliasut olivat NHL:ssä hyvin konservatiivisia. WHA:ssa sitä vastoin lähdettiin hakemaan näkyvyyttä varsin räikeilläkin peliasuilla sekä joukkueiden nimillä. Muun muassa New York Golden Blades pelasi nimensä mukaisesti luistimilla, joiden terät olivat kullan väriset. Peli ei aina ollut kovin siistiä ja peleissä olikin tappeluita ajoittain enemmän kuin NHL:ssä. Monenlaisia sääntöuudistuksia myös kokeiltiin, joista monista kuitenkin jouduttiin luopumaan. Tällaisia olivat esimerkiksi oranssi kiekko paremman näkyvyyden aikaansaamiseksi.
WHA-liigassa kilpailtiin Avco-cupista.
Joukkueet

Lihavoidut siirtyivät NHL:ään. Nuoli osoittaa joukkueen muuttamista.
Calgary Broncos (ei pelejä) → Cleveland Crusaders (1972–1976) → Minnesota Fighting Saints (1976–1977)
Chicago Cougars (1972–1975)
Dayton Arrows (ei pelejä) → Houston Aeros (1972–1978)
Edmonton Oilers (1972–1979); kaudella 1972–1973 nimeltään Alberta Oilers
Los Angeles Sharks (1972–1974) → Michigan Stags (1974–1975) → Baltimore Blades (1975)
Miami Screaming Eagles (ei pelejä) → Philadelphia Blazers (1972–1973) → Vancouver Blazers (1973–1975) → Calgary Cowboys (1975–1977)
Minnesota Fighting Saints (1972–1976)
New England Whalers (1972–1979)
New York Raiders (1972) → New York Golden Blades (1973) → Jersey Knights (1973–1974) → San Diego Mariners (1974–1977)
Ottawa Nationals (1972–1973) → Toronto Toros (1973–1976) → Birmingham Bulls (1976–1978)
San Francisco Sharks (ei pelejä) → Quebec Nordiques (1972–1979)
Winnipeg Jets (1972–1979)
Indianapolis Racers (1974–1978)
Phoenix Roadrunners (1974–1977)
Cincinnati Stingers (1975–1979)
Denver Spurs (1975–1976) → Ottawa Civics (1976)
Mestarit

1972–1973: New England Whalers
1973–1974: Houston Aeros
1974–1975: Houston Aeros
1975–1976: Winnipeg Jets
1976–1977: Quebec Nordiques
1977–1978: Winnipeg Jets
1978–1979: Winnipeg Jets
Hockey Hall of Fame

Luettelo Hockey Hall of Fameen valituista WHA:n pelaajista ja toimihenkilöistä:
| --- | --- |
 Andy Bathgate – Vancouver Blazers  Gerry Cheevers – Cleveland Crusaders  Mike Gartner – Cincinnati Stingers  Michel Goulet – Birmingham Bulls  Wayne Gretzky – Indianapolis Racers, Edmonton Oilers  Gordie Howe – Houston Aeros, New England Whalers  Mark Howe – Houston Aeros, New England Whalers  Harry Howell – New York Golden Blades/Jersey Knights, San Diego Mariners, Calgary Cowboys  Bobby Hull – Winnipeg Jets  Dave Keon – Minnesota Fighting Saints, Indianapolis Racers, New England Whalers :  Rod Langway – Birmingham Bulls  Frank Mahovlich – Toronto Toros/Birmingham Bulls  Mark Messier – Cincinnati Stingers, Indianapolis Racers  Václav Nedomanský – Toronto Toros/Birmingham Bulls  Bernie Parent – Philadelphia Blazers  Jacques Plante – Edmonton Oilers  Bud Poile – WHA:n varapresidentti  Marcel Pronovost – valmentaja, Chicago Cougars  Maurice Richard – valmentaja, Quebec Nordiques  Glen Sather – Edmonton Oilers  Norm Ullman – Edmonton Oilers
Suomalaispelaajat WHA:ssa

Matti Hagman – Quebec Nordiques
Hannu Kamppuri, Edmonton Oilers
Veli-Pekka Ketola – Winnipeg Jets, Calgary Cowboys
Markus Mattsson – Quebec Nordiques, Winnipeg Jets
Lauri Mononen – Phoenix Roadrunners
Pekka Rautakallio – Phoenix Roadrunners
Seppo Repo – Phoenix Roadrunners
Heikki Riihiranta – Winnipeg Jets
Risto Siltanen – Edmonton Oilers
Juhani Tamminen – Cleveland Crusaders, Phoenix Roadrunners
WHA:n mestari palkittiin Avco Cupilla.
Launceston Elliot

Launceston Elliot postikortissa
Launceston Elliot
Launceston Elliot (9. kesäkuuta 1874 – 8. elokuuta 1930) oli skotlantilainen painonnostaja ja Ison-Britannian ensimmäinen olympiavoittaja.
Launceston Elliot syntyi Intiassa Charles Elliotin ja tämän kolmannen vaimon Annin pojaksi. Sittemmin perhe muutti Englantiin. Elliot kiinnostui painonnostosta 16-vuotiaana ja voitti ensimmäisen Britannian-mestaruutensa 1894. Ateenassa vuonna 1896 pidettyjen ensimmäisten nykyaikaisten olympiakisojen aikaan Elliot oli 21-vuotias. Tuohon aikaan painonnostossa ei vielä ollut painoluokkia ja kilpailtiin sekä yhden että kahden käden sarjoissa. Ensimmäisenä ohjelmassa olleessa kahden käden painonnostossa Elliot ja tanskalainen Viggo Jensen nostivat molemmat saman tuloksen 111,5 kg, mutta tanskalainen julistettiin voittajaksi, koska hänen tyylinsä oli ollut parempi. Yhden käden kilpailussa kullasta kamppailivat samat miehet. Elliot nosti 71 kilogrammaa, kun taas kahden käden kilpailussa itseään loukannut Jensen onnistui nostamaan vain 57 kilogrammaa, eikä tällä kertaa voittajasta ollut epäselvyyttä. Ateenan kisoissa Elliot kilpaili myös 100 metrin juoksussa, painissa ja köysikiipeilyssä, missä hän jäi viidenneksi. Sadalla metrillä hän jäi alkuerässään kolmanneksi eikä päässyt jatkoon ja painissa hävisi ensimmäisellä kierroksella saksalaiselle Carl Schuhmannille.
Vuoden 1899 amatöörien mestaruuskisoissa Elliot teki neljä uutta maansa ennätystä. Vuonna 1905 hän ryhtyi ammattilaiseksi. Urheilu-uransa lopettamisen jälkeen Elliot muutti Australian Melbourneen, missä hän vietti viimeiset elinvuotensa. Hän kuoli syöpään vuonna 1930, 56-vuotiaana. Hän oli vuodesta 1897 eteenpäin naimisissa kentiläisen pastorintyttären Emelia Holderin kanssa.
Kunnanvaltuusto

Ylivieskan kunnanvaltuusto kahvilla.
Kunnanvaltuustot (kaupungeissa voidaan käyttää nimitystä kaupunginvaltuusto) ovat kuntien ja kaupunkien ylintä päätösvaltaa käyttäviä elimiä, joiden jäsenet valitaan yleensä vaaleilla. Eri maissa valtuustojen tehtävät ja valintatavat vaihtelevat. Maailman vanhin toimiva kunnanvaltuusto on Lontoon Cityssä.
Suomessa

Suomessa pakollisia kunnanvaltuuston valitsemia toimielimiä ovat kunnanhallitus (kaupungeissa nimeltä kaupunginhallitus), tarkastuslautakunta ja keskusvaalilautakunta.
Kuntaa johtaa joko virkasuhteessa oleva kunnanjohtaja tai luottamushenkilönä toimiva pormestari. Kunnanjohtaja toimii kunnanvaltuuston ja kaupunginvaltuuston esittelijänä. Kunnanjohtajan alaisuudessa yleensä on toiminut kunnansihteeri (kaupungeissa kaupunginsihteeri), jota nykyään kutsutaan monissa tapauksissa hallintojohtajaksi.
Aiheesta muualla

Kuvia tai muita tiedostoja aiheesta Kunnanvaltuusto Wikimedia Commonsissa
Kéntavros

| Kéntavros Κένταυρος |
| --- | --- |
 Kéntavros
 Koordinaatit: 41°13′45″N, 24°57′9″E 
Valtio:  Kreikka
Hajautetun hallinnon alue:  Makedonia jaTraakia
Alue:  Itä-Makedonia ja Traakia
Alueyksikkö:  Xánthi
Kunta:  Mýki
Hallinto:  
 – Asutustyyppi:  kaupunki
 – Kallikrates-koodi:  0603010112
Väkiluku (2011):  2 580
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Kéntavros (kreik. Κένταυρος; myös transl. Kéndavros; turk. Ketenlik) on Kreikan kaupunki, joka kuuluu hallinnollisesti Mýkin kuntaan, Xánthin alueyksikköön ja Itä-Makedonian ja Traakian alueeseen. Se on osa Mýkin kyläyhdyskuntaa. Kaupungin väkiluku on 2 580 (vuonna 2011).
Kéntavroksen pieni kaupunki sijaitsee vuoristossa linnuntietä noin kolme kilometriä kaakkoon Mýkistä ja noin 12 kilometriä pohjoiskoilliseen Xánthista. Kaupungin vanha väestö on pomakkeja, ja se on Kreikan suurimpia pomakkiasutuksia eli ”pomakkikyliä” (pomakochória).
Yanaka (Taitō)

Yanaka Ginza -ostoskatu
Yanaka
Yanaka (jap. 谷中) on Tokion kaupunginosa Taitōn erillisalueella. Se sijaitsee erillisalueen luoteisosassa Uenon puiston pohjoispuolella. Yanaka on asuinaluetta ja temppelikaupunkia, joka tunnetaan muun muassa suuresta hautausmaastaan. Viereisten Nezun ja Sendagin kaupunginosien tavoin Yanaka säästyi toisen maailmansodan pommituksilta, ja alueella onkin säilynyt vanha shitamachin eli Tokion historiallisten keskusta-alueiden tunnelma kapeine katuineen ja pienine liikkeineen. Yanakaa, Nezua ja Sendagia kutsutaan alkukirjaintensa mukaan yhteisnimellä Yanesen.
Yanakan kaupunginosan pinta-ala on 0,64 neliökilometriä, ja se jakautuu seitsemään osa-alueeseen, jotka on numeroitu Yanaka 1-chōme–Yanaka 7-chōme. Niissä on yhteensä 8 143 asukasta (syyskuussa 2023). Kaupunginosan väestötiheys on siten noin 12 700 asukasta neliökilometrillä.
Historia

Yanaka, kirjaimellisesti ’laakson keskellä’, saattoi saada nimensä siitä, että alue sijaitsi Uenon ylängön ja Komagomen ylängön välisessä laaksossa. Myöhemmin nimi alkoi merkitä kuitenkin laajempaa, myös ylänköalueita käsittävää seutua. Ensimmäinen maininta nimestä on 1500-luvun puolivälistä, jolloin alue kuului Go-Hōjō-klaanin vasallille. Japanin keskiajalla alueen läpi kulki pohjoiseen Ōshūn provinssiin johtanut tiereitti.
Myöhemmin Edo-kaudella 1600-luvulta lähtien Yanaka alkoi kehittyä temppelikaupunkina Edon liepeillä. Erityisesti sinne siirtyi temppeleitä Kandan suunnalta. 1700-luvun vaihteeseen mennessä suurin osa alueesta oli jo kaupungistunut, ja sinne syntyi myös epävirallinen punaisten lyhtyjen alue (okabasho). Lukuisten temppeleidensä vuoksi kaupunginosa sai kansan suussa liikanimiä, kuten Yanaka wa haka to tomikuji (谷中は墓と富籤, ’Yanaka tunnetaan haudoista ja temppeliarvoista’) ja Yanaka hatchō ni kyūjūhachikaji (谷中八丁に九十八ヵ寺, ’Yanakan 8 naapurustoa ja 98 temppeliä’). Yanakan hautausmaa perustettiin Meiji-restauraation jälkeen vuonna 1874.
Yanaka ympäristöineen oli yksi Tokion harvoista alueista, joka säilyi suhteellisen vahingoittumattomana Kantōn maanjäristyksessä vuonna 1923 ja toisen maailmansodan pommituksissa 1940-luvulla. Vuonna 1957 tuli tuhosi erään kaupunginosan nähtävyyksistä, Tennō-jin temppelin viisikerroksisen pagodin, joka oli rakennettu vuonna 1791. Palon sytytti kaksoisitsemurhan tehnyt pariskunta. Pagodi on kuuluisa Rohan Kōdan kirjoittamasta romaanista Gojūnotō.
Yanakan viisikerroksinen pagodi 1800-luvun lopulla
Zuirin-jin buddhalainen temppeli
Rinkō-jin buddhalainen temppeli
Miura-zaka nousee Uenon ylängölle